SUA cere oprirea proiectului Nord Stream 2: "E în contradicție cu interesele noastre de securitate".
Secretarul de Stat american, Antony Blinken, a criticat, marţi, proiectul gazoductului Nord-Stream 2, între Rusia şi Germania. El a cerut Berlinului să oprească lucrările de construcţie, informează publicaţia Der Spiegel.
Proiectul Nord Stream 2 "intră în contradicţie cu interesele Uniunii Europene" şi ale Statelor Unite, a afirmat Antony Blinken, în cursul întâlnirii cu miniştrii de Externe din cadrul NATO şi Uniunii Europene.Antony Blinken cere Germaniei să suspende lucrările de construcţie, argumentând că preşedintele Joseph Biden a afirmat că proiectul Nord Stream 2 este "o idee proastă, atât pentru Europa, cât şi pentru Statele Unite"."În ultimă instanţă, acest proiect este în contradicţie cu interesele de securitate ale Statelor Unite. Proiectul are potenţialul de a submina interesele Ucrainei, Poloniei şi ale altor numeroşi parteneri şi aliaţi", susţine Antony Blinken.